《前住黄檗亮西山挽诗》
宋代·林希逸

畴昔西山元有亮，师今名亮号西山。初修白业光时现，晚破玄关发已斑。

缘熟不妨逢檗住，意阑忽漫杖藜还。雁湖未久跏趺去，汝蜕虽高我怆颜。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。